ഡാമുകള് തുറക്കുന്നത് ജാഗ്രതയോടെ ആശങ്ക വേണ്ടെന്ന് കെ.എസ്.ഇ.ബി ചെയര്മാന് ഡോ. ബി അശോക് ഇടുക്കി, ഇടമലയാര് ഡാമുകള് തുറക്കുന്നത് നിയന്ത്രണങ്ങളോടെയെന്ന് കെ.എസ്.ഇ.ബി ചെയര്മാന് ഡോ ബി അശോക്. കക്കി, ഇടുക്കി ഡാമുകളില് ഒക്ടോബറില് ഇത്രയും വെള്ളം എത്തുന്നത് അപൂര്വമായിയാണ് എന്നും ഈ ഒരു സാഹചര്യം 50 വര്ഷത്തില് ഒരിക്കല് മാത്രം സംഭവിക്കുന്നതാണെന്നും അദ്ദേഹം പറഞ്ഞു. നീരൊഴുക്ക് ശക്തമായതോടെ ഇടുക്കി ഡാമിന്റെ ഷട്ടറുകള് നാളെ രാവിലെ 11 മണിക്ക് തുറക്കും. രണ്ട് ഷട്ടറുകള് 50 സെ.മീ വീതമാണ് ഉയര്ത്തുന്നത്. 64 കുടുംബങ്ങളെ മാറ്റിപ്പാര്പ്പിക്കും. ജില്ലാ ഭരണകൂടം ഇടുക്കി അണക്കെട്ടിനു സമീപ വാസികള്ക്ക് ജാഗ്രതാ നിര്ദേശം പുറപ്പെടുവിച്ചിട്ടുണ്ട്. ഡാം മേഖലയിലേക്ക് രാത്രികാല യാത്ര വേണ്ടെന്നും പെരിയാറിന്റെ തീരത്തുള്ളവര് ജാഗ്രത പാലിക്കണമെന്നും മുന്നറിയിപ്പ് നല്കിയിട്ടുണ്ട്. എറണാകുളം ഇടമലയാര് ഡാം നാളെ രാവിലെ ആറ് മണിക്ക് തുറക്കാണ് തീരുമാനം. രണ്ട് ഷട്ടറുകള് തുറക്കും . 80 സെ.മി വീതമാകും ഷട്ടറുകള് തുറക്കുകയെന്ന് ജില്ലാ കളക്ടര് ജാഫര് മാലിക് അറിയിച്ചു. ഡാം തുറക്കുമ്ബോള് ഏറ്റവും കൂടുതല് ബാധിക്കുക ആലുവ, പറവൂര് മേഖലകളെയാണ്. ആശങ്കപ്പെടേണ്ട സാഹചര്യമില്ലെന്നും ഇടുക്കി ഡാം കൂടി തുറക്കുന്ന സാഹചര്യത്തില് അതനുസരിച്ചുള്ള ക്രമീകരണം ഒരുക്കിയെന്നും അദ്ദേഹം വ്യക്തമാക്കി. ജനങ്ങളെ മാറ്റിപ്പാര്പ്പിക്കാനുള്ള സജ്ജീകരണങ്ങള് ഒരുക്കിയിട്ടുണ്ടെന്നും കളക്ടര് ജാഫര് മാലിക് കൂട്ടിച്ചേര്ത്തു. Tags